Nørre Øksevej ved Halvrimmen var i nogle timer fredag eftermiddag totalt spærret, efter en tankvogn fra OK var kørt i grøften. Ifølge Falcks pressevagt skete der ingen personskade ved uheldet, men anhængeren havde fuld last og måtte tømmes, før Falck kunne trække den tilbage til sin rette placering på vejbanen. Det blev en længerevarende proces, da lågerne og udtag i tanken ikke kunne åbnes, fordi anhængeren lå på skrå, måtte der bores huller, så brændstoffet kunne suges op i en anden tankvogn.

Referat:
Nørre Øksevej ved Halvrimmen har i eftermiddag været afspærret, efter en tankvogn ved middagstid kørte i grøften. Ingen personer kom til skade ved uheldet og der skete ingen udslip ved uheldet.